Afg'on rahbari Do'stumning vatanga qaytishi haqida og'iz ochdi
Faryobda general Do’stumning maxsus vakili Nizomiddin Qaysoriy hibsda, generalning o’zi ham qariyb ikki yildan beri Turkiyada quvg’inlikda hayot kechirmoqda.
Matbuot anjumanida G’ani Vitse-prezident general Abdul Rashid Do’stumning yaqin kunlarda vatanga qaytishi mumkinligi haqida gapirdi. “Masala huquqiy bo’lgani uchun ham bosh prokuratura bilan jiddiy gaplashildi”, - deydi u. Prezident general Do’stumning safari bilan bog’liq tafsilotlar keyinchalik e’lon qilinishini ta’kidladi. Faryobda general Do’stumning maxsus vakili Nizomiddin Qaysoriy hibsda, generalning o’zi ham qariyb ikki yildan beri Turkiyada quvg’inlikda hayot kechirmoqda. Uning tarafdorlari Qaysoriyning ozod etilishi va general Do’stumning vatanga qaytishini talab qilib norozilik namoyishlari uyushtirmoda. Prezidentning ikkinchi o’rinbosari Sarvar Donish bir necha kundan beri Anqarada Do’stum bilan muzokara qilmoda. Donish ushbu muzokaralarda prezidentning vositachisi rolini bajarmoqda. Vitse-prezident idorasi raisi, doktor Inoyatulloh Bobur Farahmandga ko’ra, muzokaralarda olg’a siljishlar ko’zga ko’rinarli darajada. Shimoliy viloyatlarda hukumatdan norozi namoyishchilar Nizomiddin Qaysoriy ozod etilmagunga qadar va Do’stum vatanga qaytmaguncha namoyishlarni davom ettirish haqida ogohlantirmoda. Ular bir necha viloyatda qatnov yo’llar va mustaqil saylov komissiyasi eshiklarini yopib qo’ygan. Davlat idoralari normal ishlay olmayapti. Afg'onistondagi jamoatchi muxbir. Olti millionga yaqin o'zbek yashaydigan mamlakatdagi siyosiy, iqtisodiy va ijtimoiy masalalarni yoritadi.